open-index/open-wikipedia-markdown huggingface dataset:
Συμεών Μυλωνάς

Ο **Συμεών Μυλωνάς** (1882-1959) ήταν αρχιτέκτονας, απόφοιτος της Σχολής Καλών Τεχνών Κωνσταντινουπόλεως (1907), ο οποίος εργάσθηκε από το 1924 ως ελεύθερος επαγγελματίας, στη Θεσσαλονίκη με μία διακοπή την περίοδο 1929 -1931, που υπηρέτησε στην Γενική Διεύθυνση Εποικισμού Μακεδονίας. Το γραφείο του στη Θεσσαλονίκη ήταν στο Μέγαρο Δρακούλη, μαζί με τους αρχιτέκτονες Ευθύμιο Κοτζαμπασούλη και Κωνσταντίνο Γιωτόπουλο.

## Έργα του

* Μέγαρο "Αλέγρα Εργάς" (σε συνεργασία με Ε. Κοτζαμπασούλη), Έτος κατασκευής 1925, Οδός Δ. Σολωμού 19 και Βενιζέλου 41, Θεσσαλονίκη
* Μέγαρο "Ερμείον" (σε συνεργασία με Ανδρέα Γεωργακόπουλο), Έτος κατασκευής 1925, Οδός Βενιζέλου, Θεσσαλονίκη
* Μέγαρο "Σπύρου" (σε συνεργασία με Κ. Γιωτόπουλο και Ε. Κοτζαμπασούλη), Έτος κατασκευής 1927,  Ίωνος Δραγούμη 37 και Βαλαωρίτου, Θεσσαλονίκη
*Τεχνική σχολή "Ευκλείδης", Έτος κατασκευής 1950-1952, Αλ. Παπαναστασίου 13, Θεσσαλονίκη

## Παραπομπές


Κατηγορία:Έλληνες αρχιτέκτονες
Κωνσταντίνος Γιωτόπουλος

Ο **Κωνσταντίνος Γιωτόπουλος** (Πέτσανη 1878-1960) ήταν αρχιτέκτονας απόφοιτος της Σχολής Καλών Τεχνών Κωνσταντινουπόλεως 1908, ο οποίος εργάστηκε στη Θεσσαλονίκη μαζί με τους Συμεών Μυλωνά και Ευθύμιο Κοτζαμπασούλη.

## Έργα του

*"Βοσπόριο Μέγαρο", Έτος κατασκευής 1922 - αποπεράτωσης 1924, Οδός Αριστοτέλους 8, Θεσσαλονίκη.
Το "Βοσπόριον Μέγαρον" ήταν ιδιοκτησίας Χρήστου Μπιλύρη και Ιωακείμ Αλεξιάδη μέχρι το 1930.
* Μέγαρο "Αλέγρα Εργάς" (σε συνεργασία με Ε. Κοτζαμπασούλη), Έτος κατασκευής 1925, Οδός Δ. Σολωμού 19 και Βενιζέλου 41, Θεσσαλονίκη
*Μέγαρο Σπύρου (μαζί με τους αρχιτέκτονες Σ.Μ. Μυλωνά, & Ε.Σ. Κοτζαμπασούλη), Έτος κατασκευής 1927, Ίωνος Δραγούμη 37 και Βαλαωρίτου, Θεσσαλονίκη
Το Μέγαρο Σπύρου, ανοικοδομήθηκε το 1927 με οικοδομική άδεια για λογαριασμό των Θωμά Μελλή και Ιωάννη Τσαπάνου, αλλά από το 1934 το κτήριο αγοράστηκε από την οικογένεια Σπύρου. Το 1940 κρίνεται από αρμόδια επιτροπή ώς το πλέον ασφαλές κτήριο της ευρύτερης περιοχής και το υπόγειό του χρησιμοποιείται κατά την διάρκεια των βομβαρδισμών ώς καταφύγιο για τους περιοίκους.

* Μέγαρο Ν. Δήμου-Κ. Πρόιου, Έτος κατασκευής 1927, Ίωνος Δραγούμη & Εγνατίας, Θεσσαλονίκη
* Οικοδομή στην Τσιμισκή, Έτος κατασκευής 1928, Τσιμισκή 36, Θεσσαλονίκη
* Οικία Δεληγιάννη, Έτος κατασκευής 1939, Θεμ. Σοφούλη, Θεσσαλονίκη

Κατηγορία:Έλληνες αρχιτέκτονες
Ευπράξιος (στρατηγός Σικελίας)

Ο **Ευπράξιος** ήταν βυζαντινός στρατηγός, κυβερνήτης του Θέματος Σικελίας, περίπου γύρω στα 880. 

Για τον Ευπράξιο τίποτα δεν είναι γνωστό, αναφέρεται στο *Χρονικόν* του Συμεών του Λογοθέτη. Ο Ευπράξιος αναφέρεται από τον Στμεών με τον τίτλο του *Στρατηλάτη Σικελίας*. Ο Ευπράξιος στάλθηκε στη Σικελία μαζί με τον Προκόπιο για την αντιμετώπιση των Αράβων, πιθανότατα, όπως και ο Προκόπιος, έμεινε έπειτα στη Σικελία ως διοικητής της.

## Παραπομπές


Κατηγορία:Κυβερνήτες του Θέματος Σικελίας
Κατηγορία:Βυζαντινοί του 9ου αιώνα
Κατηγορία:Βυζαντινοί στρατηγοί
Α΄ Κατηγορία υδατοσφαίρισης γυναικών 2020-21

Το πρωτάθλημα Ελλάδας πόλο γυναικών για την περίοδο 2020–21 ήταν το 34ο στην ιστορία του θεσμού. Διεξήχθη με τη συμμετοχή δέκα ομάδων και με νέο απλοποιημένο σύστημα μετά απο 4 χρόνια. Στην Α' φάση οι ομάδες θα αγωνίζονταν σε δύο γύρους και στη συνέχεια οι τέσσερις πρώτες θα αναμετρούνταν για τον τίτλο μεταφέροντας τις νίκες της κανονικής περιόδου, μόνο όμως για τα ημιτελικά. Οι τέσσερις τελευταίες ομάδες θα αγωνίζονταν για την παραμονή σε ζευγάρια (7ος-10ος και 8ος-9ος), σύμφωνα με το αρχικό πρωτόκολλο, με τις νίκες της κανονικής περιόδου να μεταφέρονται και εδώ και με την ομάδα που πετυχαίνει 3 νίκες να παραμένει. Θα υποβιβάζονταν οι δύο τελευταίοι. 

Η κανονική περίοδος ξεκίνησε στις 10 Οκτωβρίου. Το πρωτάθλημα διακόπηκε στις 31 Οκτωβρίου, λόγω των μέτρων για την καταπολέμηση της Πανδημίας COVID-19, και επανεκκίνησε την 1η Απριλίου. Λόγω της πολύμηνης διακοπής, αποφασίστηκε να μην υποβιβαστεί καμία ομάδα και να γίνουν μόνο τα προγραμματισμένα πλέι οφ για τις 4 πρώτες ομάδες, χωρίς αλλαγές στον αρχικό σχεδιασμό σε εκείνη την φάση.  

Πρωταθλήτρια ομάδα και μάλιστα αήττητη για τέταρτη φορά, αναδείχθηκε στις 30 Μαΐου ο Ολυμπιακός Πειραιώς για 12η συνολική φορά στην ιστορία του, επικρατώντας στην σειρά των τελικών 3-0 του  Ν.Ο. Βουλιαγμένης και πετυχαίνοντας το τρεμπλ για πρώτη φορά στην ιστορία της ελληνικής γυναικείας υδατοσφαίρισης. 

## Κανονική περίοδος
### Βαθμολογία

Ο Ν.Ο. Λάρισας έχει ένα μηδενισμό και -1 βαθμό.

### Αποτελέσματα

## Πλέι οφ
Οι ημιτελικοί κρίθηκαν στις 3 νίκες (2-0 απ' την κανονική περίοδο και τα δύο ζευγάρια). Επίσης και ο μικρός τελικός κρίθηκε στις 2 νίκες, ενώ ο μεγάλος τελικός στις 3.

Το πανόραμα των πλέι οφ:

### Ημιτελικοί

### Μικρός τελικός

### Μεγάλος τελικός

## Τελική κατάταξη

## Παραπομπές


## Εξωτερικοί σύνδεσμοι - Πηγές
* Κολυμβητική Ομοσπονδία Ελλάδας - Υδατοσφαίριση koe.org.gr
*  koe.org.gr
*  koe.org.gr
*  koe.org.gr
*  koe.org.gr

2020 2021
Κατηγορία:Υδατοσφαίριση το 2020
Κατηγορία:Υδατοσφαίριση το 2021
Ρίφφορτ

Το **Ρίφφορτ** (ολλανδικά: *Riffort*) είναι ένα εκ των, συνολικά, οκτώ φρουρίων στο νησί του Κουρασάο, εξαρτώμενου εδάφους του Βασιλείου των Κάτω Χωρών στις Μικρές Αντίλλες. Η συγκεκριμένη κατασκευή βρίσκεται στα δυτικά της εισόδου του Όρμου της Αγίας Άννης (ολλανδικά: *Sint Annabaai*).

Το 1824, ο αντιστράτηγος Κράγιενχοφφ κλήθηκε να προχωρήσει σε βελτιωτικές εργασίες των οχυρώσεων του νησιού, οι οποίες ήσαν είτε ξεπερασμένες είτε σε κακή κατάσταση. Μετά το πέρας της ειδικής αποστολής του Κράγιενχοφφ, το 1828, ξεκίνησαν εργασίες ανέγερσης του Ρίφφορτ, καθώς και του Φρουρίου Βάτερ, των οποίων η κατασκευή διήρκεσε έως το 1829. Στο εσωτερικό του, το φρούριο διέθετε αντιβομβαρδιστικό καταφύγιο, εντός του οποίου βρισκόταν η αλυσίδα η οποία είχε τη δυνατότητα να κλείσει την πρόσβαση στον όρμο.

Σήμερα, τμήμα του φρουρίου στεγάζει εμπορικό κέντρο, καθώς και ένα καζίνο.

## Δείτε επίσης
*Ιστορία της Ολλανδίας
*Καραϊβική Θάλασσα
*Φρούριο Νάσσαου (Κουρασάο)

## Παραπομπές


Κατηγορία:Φρούρια στο Κουρασάο
Κατηγορία:Ιστορία του Κουρασάο
Οπάλιος

Ο **οπάλιος** είναι ορυκτό της ομάδας του χαλαζία, με χημική σύσταση ενύδρου οξειδίου του πυριτίου SiO2.νH2O. Ο οπάλιος είναι άχρωμος, αλλά άχρωμες παραλλαγές του ανευρίσκονται σπάνια, καθώς προσμείξεις που αναμειγνύνονται κατά τον σχηματισμό του τού προσδίδουν πολλές αποχρώσεις, που εκτείνονται από κίτρινο έως ερυθρό (οφείλονται σε οξείδια του σιδήρου) έως μαύρο (οφείλονται σε οξείδια του μαγγανίου και οργανικό άνθρακα). Οι μαύρες πικιλίες είναι σχετικά σπάνιες και ιδιαίτερα ακριβές. Οι ιριδισμοί του οπαλίου οφείλονται στην εξής ιδιότητά του: Το οξείδιο του πυριτίου σχηματίζει μικρά σφαιρίδια, κανονικά διαταγμένα, ανάμεσα στα οποίο διειδύει το (κρυσταλλικό) νερό. Τα σφαιρίδια, έτσι, διαθλούν το φως και το αναλύουν στα χρώματα του ορατού φάσματος (το φαινόμενο ααφέρεται ως "οπαλίωση" (opalescence). Τα μικρότερου μεγέθους σφαιρίδια προσδίδουν αποχρώσεις γαλάζιου και πράσινου, τα μεγαλύτερου μεγέθους προσδίδουν όλες τις αποχρώσεις. Οπάλιοι ερυθρών αποχρώσεων οφείλουν το χρώμα τους σε μεγάλου μεγέθους σφαιρίδια και είναι εξαιρετικά σπάνιοι.

Ο οπάλιος σχηματίζεται ως απόθεση τρεχούμενων νερών και αυτός είναι ο λόγος που εμφανίζεται σε ποικίλες μορφές, όπως συσσωματώματα, φλεβίδια, σταλακτιτικής μορφής συσσωματώσεις και επικαλύψεις εν είδει φλοιού. Είναι περισσότερο άφθονος σε ηφαιστειακά πετρώματα, ιδιαίτερα σε περιοχές όπου συνυπάρχουν θερμές πηγές. Σχηματίζει, επίσης, ψευδομορφές σε ξύλο ή άλλες οργανικές ύλες αντικαθιστώντας την γύψο, αστρίους, ασβεστίτη και άλλα ορυκτά. Επειδή το διοξείδιο του πυριτίου απορροφάται από οργανισμούς όπως τα διάτομα, ο οπάλιος αποτελεί σημαντικό τμήμα σε πολλές ιζηματογενείς αποθέσεις. Το απολιθωμένο δάσος της Λέσβου αποτελείται, κυρίως, από οπάλιο.

## Χρήσεις
Υπάρχουν πολλές παραλλαγές του οπαλίου, ορισμένες αποτελούν πολύτιμους ή ημιπολύτιμους λίθους και χρησιμοποιούνται για την κατασκευή κοσμημάτων και διακοσμητικών αντικειμένων. Ορισμένα τεχνήματα από οπάλιο, ηλικίας χιλιάδων ετών, έχουν ανακαλυφθεί στην Ανατολική Αφρική. Ήδη από το 250 π.Χ. οι Ρωμαίοι κοστολογούσαν τον οπάλιο, ο οποίος εικάζεται ότι μεταφερόταν στη Ρώμη από την Ανατολική Ευρώπη, η οποία ήταν η κύρια πηγή οπαλίου κατά την αρχαιότητα. Στην Αυστραλία ο οπάλιος που ανακαλύφθηκε στα τέλη του 19ου αιώνα δεν έτυχε, αρχικά, ευνοϊκής υποδοχής από τις ευρωπαϊκές αγορές, αλλά στις αρχές του 20ού αιώνα η τιμή του άρχισε να αυξάνεται και το 1932 η Αυστραλία έγινε η κύριος παραγωγός οπαλίου στον κόσμο και παραμένει ως σήμερα. Οι περιοχές απ' όπου εξάγεται οπάλιος είναι το Κουήνσλαντ και η Νέα Νότια Ουαλία. Στην περιοχή "Lightning Ridge" υφίσταται ο ιδιαίτερα σπάνιος (και ακριβός) μαύρος οπάλιος.

Αποθέσεις λευκού οπαλίου απαντούν στην Ιαπωνία, ερυθρού στο Μεξικό και ορισμένες μορφές πολύτιμου λίθου στην Ινδία, στη Νέα Ζηλανδία και στις δυτικές ΗΠΑ. Το μεγαλύτερο μέρος οπαλίων που αποτέλεσαν αντικείμενο εμπορίας κατά την αρχαιότητα, προερχόταν από περιοχές που σήμερα ανήκουν στη Σλοβακία.

Οι κοινές μορφές (όχι πολύτιμες) του οπαλίου εξορύσσονται προκειμένου να χρησιμοποιηθούν ως λειαντικά, μονωτικά, φίλτρα και συστατικά κεραμικών κατασκευών.

## Παραπομπές


Κατηγορία:Ένυδρα ορυκτά
Κατηγορία:Ορυκτά του πυριτίου
Οργανωμένο έγκλημα

Το **οργανωμένο έγκλημα** είναι μια κατηγορία διακρατικών, εθνικών ή τοπικών ομάδων πολύ συγκεντρωτικών επιχειρήσεων που διευθύνονται από εγκληματίες για να εμπλακούν σε παράνομη δραστηριότητα, συνήθως για κέρδος. Ορισμένες εγκληματικές οργανώσεις, όπως τρομοκρατικές ομάδες, έχουν πολιτικά κίνητρα. Μερικές φορές οι εγκληματικές οργανώσεις αναγκάζουν τους ανθρώπους να συνεργάζονται μαζί τους, όπως όταν μια συμμορία εκβιάζει χρήματα από καταστηματάρχες για «προστασία». Οι συμμορίες μπορεί συχνά να θεωρηθούν ομάδες οργανωμένου εγκλήματος ή, σύμφωνα με τους αυστηρότερους ορισμούς για εγκληματικές οργανώσεις, μπορεί να γίνουν αρκετά πειθαρχημένες ώστε να θεωρηθούν *οργανωμένες*. Μια **εγκληματική οργάνωση** ή συμμορία μπορεί επίσης να αναφέρεται ως **μαφία**, **όχλος**, **δακτύλιος**, ή **συνδικάτο**. Το δίκτυο, η υποκουλτούρα και η κοινότητα των εγκληματιών μπορούν να αναφέρονται ως **υπόκοσμος** . Ευρωπαίοι κοινωνιολόγοι (π.χ. ο Diego Gambetta ) ορίζει μια «μαφία» ως έναν τύπο εγκληματικής οργάνωσης που ειδικεύεται στην παροχή εξωπραγματικής προστασίας και οιονεί επιβολής του νόμου. Το κλασικό έργο της Gambetta για την αρχική «Μαφία» ή τη   Σικελική μαφία  δημιουργεί μια οικονομική μελέτη της μαφίας, η οποία ασκεί μεγάλη επιρροή στις μελέτες της Ρωσικής μαφίας, των Κινεζικών Τριάδων, της μαφίας του Χονγκ Κονγκ, και της ιαπωνικής Γιακούζα.

## Παραπομπές
Α1 Κατηγορία υδατοσφαίρισης ανδρών 2020-2021

To πρωτάθλημα Α1 πόλο ανδρών της περιόδου 2020-21 ήταν το 35ο στην ιστορία της Α1 κατηγορίας. Η προκήρυξη προέβλεπε ότι θα διεξαχθεί σε δύο φάσεις με τη συμμετοχή 14 ομάδων. Η πρώτη φάση είναι η κανονική περίοδος όπου οι ομάδες αγωνίζονται σε δύο γύρους. Στη δεύτερη φάση, οι τέσσερις πρώτες ομάδες της βαθμολογίας αγωνίζονται στα πλέι-οφ για την ανάδειξη του πρωταθλητή, οι επτά τελευταίες (7-14) στα πλέι-άουτ για την αποφυγή του υποβιβασμού, ενώ οι ομάδες που θα καταλάβουν τις θέσεις 5 και 6 παραμένουν στην Α1 χωρίς περαιτέρω αγωνιστικές υποχρεώσεις. Οι ομάδες μεταφέρουν τις νίκες απ' την κανονική περίοδο, ενώ ο τίτλος και η παραμονή κρίνονται στις 3 νίκες. 

Το πρωτάθλημα ξεκίνησε στις 10 Οκτωβρίου. Διακόπηκε στις 31/10 λόγω των μέτρων για την πανδημία του κορονοϊού και ξανάρχισε στις 3 Μαρτίου. Εξαιτίας της πολύμηνης διακοπής του πρωταθλήματος και της έλλειψης χρόνου εν όψει της προετοιμασίας της εθνικής ομάδας για τους Ολυμπιακούς Αγώνες του Τόκιο, αποφασίστηκε στην κανονική περίοδο να διεξαχθεί μόνο ο πρώτος γύρος και να ξεκινήσουν μετά τα Πλέι-οφ, αλλάζοντας τελείως το αρχικό πρωτόκολλο. Στα πλέι-οφ συνέχισαν οι 6 πρώτες ομάδες της κατάταξης, χωρίς μεταφορά αποτελεσμάτων από την κανονική περίοδο ενώ δεν υποβιβάστηκε καμιά ομάδα. 

Πρωταθλητής αναδείχθηκε για 9η συνεχόμενη χρονιά και 35η στην ιστορία του, ο Ολυμπιακός Πειραιώς.

## Κανονική περίοδος
### Βαθμολογία

### Αποτελέσματα

## Πλέι οφ
Στα πλέι οφ προκρίθηκαν οι έξι πρώτες ομάδες της κανονικής περιόδου. Οι ομάδες των θέσεων 3-6 ξεκίνησαν από τα προημιτελικά, ενώ οι δύο πρώτες προκρίθηκαν απευθείας στα ημιτελικά.

Το πανόραμα των πλέι οφ:

### Προημιτελικοί

### Ημιτελικοί

Για τις θέσεις 5-6 έγινε ένας μονός αγώνας ανάμεσα σε Υδραϊκό και ΠΑΟΚ στην έδρα του πρώτου. 

#### Μικρός τελικός

#### Μεγάλος τελικός

## Τελική κατάταξη

## Παραπομπές


## Εξωτερικοί σύνδεσμοι - Πηγές
* Κολυμβητική Ομοσπονδία Ελλάδας - Υδατοσφαίριση koe.org.gr
*  koe.org.gr
*  koe.org.gr
*  koe.org.gr
*Αποτελέσματα - Βαθμολογίες Α1 Ανδρών περιόδου 2020-21 www.flashscore.gr 
*  www.flashscore.gr

2020 2021
Κατηγορία:Υδατοσφαίριση το 2020
Κατηγορία:Υδατοσφαίριση το 2021
Αγρυπνία

**Αγρυπνία** ονομάζεται ένα σύνολο διάφορων θρησκευτικών τελετών που τελούνται κατά τις νυχτερινές ώρες στους ναούς των Χριστιανικών Εκκλησιών και άλλων θρησκειών. Το γεγονός αυτό τους προσδίδει ιδιαίτερη κατανυκτικότητα.

## Τάξη

Κατά τη διάρκεια των αγρυπνιών μπορεί να τελεστεί πληθώρα ακολουθιών. Η τάξη μιας αυθεντικής ολονυκτίας αγρυπνίας έχει ως εξής:

• Ενάτη Ώρα

• Μικρός Εσπερινός

• Μικρό Απόδειπνο

• Μέγας Εσπερινός (με Λιτή και αρτοκλασία)

• Όρθρος

• Θεία Λειτουργία

Μπορούν να τελεστούν και άλλες ακολουθίες (μεταξύ Εσπερινού και Όρθρου) όπως παρακλητικοί κανόνες, το μυστήριο του Ευχελαίου κ.α.

## Πότε τελούνται

Αγρυπνίες μπορούν να τελεστούν όλη τη διάρκεια του έτους, όχι όμως τις καθημερινές της Μεγάλης Τεσσαρακοστής και τις ημέρες που απαγορεύεται η Θεία Λειτουργία όπως την Τετάρτη και την Παρασκευή της Τυρινής. Πιο συχνά όμως γίνονται αγρυπνίες σε μεγάλες γιορτές όπως:

### Σεπτέμβριος

-Γεννέσιον της Υπεραγίας Θεοτόκου (8 Σεπτεμβρίου)

-Ύψωση του Τιμίου Σταυρού (14 Σεπτεμβρίου)

-Μετάσταση του Αγίου Ιωάννου του Θεολόγου (26 Σεπτεμβρίου)

### Οκτώβριος

-Αγίου Δημητρίου του Μυροβλύτου (26 Οκτωβρίου)

### Νοέμβριος
-Αγίου Ιωάννου του Χρυσοστόμου (13 Νοεμβρίου)

-Εισόδια της Υπεραγίας Θεοτόκου (21 Νοεμβρίου)

### Δεκέμβριος
-Αγίου Σάββα του Ηγιασμένου (5 Δεκεμβρίου)

-Η κατά σάρκα Γέννησης του Κυρίου Ιησού Χριστού (25 Δεκεμβρίου)

### Ιανουάριος

-Άγια Θεοφάνια (6 Ιανουαρίου)

-Αγίου Αντωνίου (17 Ιανουαρίου)

-Αγίου Ευθυμίου (20 Ιανουαρίου)

### Φεβρουάριος

-Η Υπαπαντή του Κυρίου (2 Φεβρουαρίου)

### Μάρτιος

-Ευαγγελισμός της Υπεραγίας Θεοτόκου (25 Μαρτίου)

### Μάιος

-Αγίου Ιωάννου του Θεολόγου (8 Μαΐου)

### Ιούνιος

-Γεννέσιον του Τιμίου Προδρόμου και Βαπτιστού Ιωάννου (24 Ιουνίου)

-Αγίων Πέτρου και Παύλου (29 Ιουνίου)

### Αύγουστος

-Μεταμόρφωση του Σωτήρος (6 Αυγούστου)

-Κοίμηση της Υπεραγίας Θεοτόκου (15 Αυγούστου)

-Αποτομή του Τιμίου Προδρόμου και Βαπτιστού Ιωάννου (29 Αυγούστου)

Επίσης, γίνεται αγρυπνία στην εορτή της **Αναλήψεως του Κυρίου Ιησού Χριστού**. Πέραν από τις ανωτέρω εορτές που μπορούν να τελεστούν αγρυπνίες, υπάρχουν εορτές που ο προεστός επιλέγει να κάνει αγρυπνία.

## Παραπομπές


Κατηγορία:Λειτουργική
Κάλαν Έλιοτ

Ο **Κάλαν Έλιοτ** (αγγλικά: *Callan Elliot*, γενν. στις 7 Ιουλίου 1999) είναι Νεοζηλανδός επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για την Wellington phoenix FC.

## Σταδιοδρομία σε συλλόγους
Ο Έλιοτ γεννημένος στη Σκωτία και μετανάστευσε στη Νέα Ζηλανδία ως μικρό παιδί, όπου ξεκίνησε τη σταδιοδρομία του με την Τάσμαν Γιουνάιτεντ, υπό την καθοδήγηση του συμπαίκτη του Πολ Άιφιλ, κάνοντας το ντεμπούτο του ως αλλαγή εναντίον των πρωτοπόρων του Πρωταθλήματος Νέας Ζηλανδίας, Όκλαντ Σίτι, στις 15 Ιανουαρίου 2017. Ο Έλιοτ ήταν βασικός παίκτης τη σεζόν 2017–18, όπου οι εμφανίσεις του τράβηξαν την προσοχή της ομάδας της A-League, Ουέλινγκτον Φίνιξ.

### Ουέλινγκτον Φίνιξ
Ο Έλιοτ υπέγραψε επαγγελματικό συμβόλαιο με την Ουέλινγκτον Φίνιξ στις αρχές της επόμενης σεζόν και έκανε το ντεμπούτο του ως αλλαγή σε μια νίκη με 8-2 επί της Σέντραλ Κόουστ Μάρινερς στις 10 Μαρτίου 2019.

### Ξάνθη
Τον Σεπτέμβριο του 2020, ο Έλιοτ υπέγραψε τριετές συμβόλαιο με την Ξάνθη, με προπονητή τον Αυστραλό Τόνι Πόποβιτς.

## Εθνική ομάδα
Ο Έλιοτ έχει αγωνιστεί με τις εθνικές Ζηλανδίας U20 και U23.

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Νεοζηλανδοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Νέας Ζηλανδίας Κ20
Κατηγορία:Ποδοσφαιριστές ολυμπιακής ομάδας Νέας Ζηλανδίας
Κατηγορία:Ποδοσφαιριστές Τάσμαν Γιουνάιτεντ
Κατηγορία:Ποδοσφαιριστές Πρωταθλήματος Νέας Ζηλανδίας
Κατηγορία:Ποδοσφαιριστές Γουέλινγκτον Φίνιξ ΦΚ
Κατηγορία:Ποδοσφαιριστές Πρωταθλήματος Αυστραλίας
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Άρης Πορτοσάλτε

Ο **Άρης Πορτοσάλτε** (Κωνσταντινούπολη, 7 Σεπτεμβρίου 1963) είναι Έλληνας δημοσιογράφος του ραδιοφωνικού σταθμού ΣΚΑΪ 100.3 και του τηλεοπτικού καναλιού ΣΚΑΪ. 

## Δημοσιογραφική καριέρα

Είναι δημοσιογράφος από το 1984. Το 1989 ξεκίνησε να εργάζεται σε εφημερίδες. Στη συνέχεια έγινε ραδιοφωνικός παραγωγός στον ΣΚΑΪ 100.3. Από το 1991 παρουσιάζει δελτία ειδήσεων στο ραδιόφωνο, όπου έχει δική του ραδιοφωνική εκπομπή. Επίσης, συμμετέχει ως σχολιαστής σε δελτία ειδήσεων του τηλεοπτικού ΣΚΑΪ. Ήταν επίσης ο συντονιστής του προγράμματος *1821: Η γέννηση ενός έθνους κράτους* (2011) στο ΣΚΑΪ.

To 2021 η ΕΣΗΕΑ αποφάσισε την οριστική διαγραφή του από μέλος της για απεργοσπαστική δραστηριότητα. Ωστόσο, ο ίδιος (από κοινού με άλλους δημοσιογράφους που υπέστησαν την ίδια κύρωση) προσέφυγε στο Πρωτοδικείο Αθηνών, το οποίο το 2022 ακύρωσε την απόφαση της ΕΣΗΕΑ.
## Κριτική

Στις 21 Οκτωβρίου 2020 κατά τη διάρκεια της ραδιοφωνικής εκπομπής του αναφερόμενος στον Ζακ Κωστόπουλο επέκρινε τις προγραμματισμένες για εκείνη την ημέρα συγκεντρώσεις με αίτημα τη δικαίωση του 33χρονου ακτιβιστή αναφέροντας πολλές φορές ότι ο Ζακ Κωστόπουλος ήταν ένας «τοξικοαυτός που μπήκε να ληστέψει». Η δήλωση αυτή προκάλεσε την αντίδραση της οικογένειας του Ζακ Κωστόπουλου καθώς και του ΣΥΡΙΖΑ. Τον Μάϊο του 2025 κλήθηκε από το ΕΣΡ σε απολογία για προστασία μνήμης νεκρού και μετάδοση ανακριβών πληροφοριών. 

Στις 30 Μαΐου 2025 αναφερόμενος στο άνοιγμα της σημαίας της Παλαιστίνης στο πλαίσιο διαμαρτυρίας στην Ακρόπολη ανέφερε: "Όταν το δράμα της Παλαιστίνης το αντιμετωπίζεις με το να απλώσεις μια πατσαβούρα δεν έχει κανένα νόημα. Απλώς προσπαθείς να κάνεις κάτι για να πεις είμαι κι εγώ εδώ στη ζωή". Ο χαρακτηρισμός της παλαιστινιακής σημαίας ως "πατσαβούρας" προκάλεσε την αντίδραση της ΕΣΗΕΑ και της Παλαιστινιακής παροικίας στην Ελλάδα. Ο ίδιος αρνήθηκε ότι χαρακτήρισε την σημαία ως πατσαβούρα και μίλησε για δολοφονία χαρακτήρα.

## Επιθέσεις

Η κατοικία του Πορτοσάλτε έχει γίνει μία φορά στόχος επίθεσης με γκαζάκια, ενώ άλλη μια φορά γράφτηκαν συνθήματα. Το βράδυ της 10ης προς 11ης Οκτωβρίου 2020, άγνωστοι πέταξαν φυλλάδια και έγραψαν συνθήματα έξω από το σπίτι του. Ο ίδιος ισχυρίστηκε ότι το γεγονός οφειλόταν σε στοχοποίησή του από την Αυγή και την Εφημερίδα των Συντακτών. Η επίθεση καταδικάστηκε από κυβερνητικούς αξιωματούχους, τον ΣΥΡΙΖΑ και άλλους φορείς. 

Τα ξημερώματα της 14ης Ιουνίου 2022 έγινε επίθεση με γκαζάκια. Οι δράστες είχαν τοποθετήσει τέσσερα, εκ των οποίων εξερράγησαν τα τρία που προκάλεσαν υλικές ζημιές στην είσοδο της πολυκατοικίας.

## Προσωπική ζωή
Ο Άρης Πορτοσάλτε είναι νυμφευμένος με τη δημοσιογράφο Δέσποινα Κουτσομητροπούλου και έχουν μία κόρη.

## Εργογραφία
* 

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες πολιτικοί αναλυτές
Απόλλων Λεμεσού (καλαθοσφαίριση ανδρών)

Το τμήμα καλαθοσφαίρισης του **Απόλλωνα Λεμεσού** είναι κυπριακός σύλλογος καλαθοσφαίρισης, με έδρα τη Λεμεσό. Ο σύλλογος αγωνίζεται στην Α΄ κατηγορία Κύπρου.

## Ιστορία
Η ομάδα καλαθοσφαίρισης του Απόλλωνα Λεμεσού ιδρύθηκε το 1967 και είναι από τα ιδρυτικά μέλη της Κυπριακής Ομοσπονδίας Καλαθοσφαίρισης. Από τότε η ομάδα συμμετέχει τακτικά στην Α΄ κατηγορία Κύπρου. Οι μοναδικοί τίτλοι στην ιστορία του τμήματος, είναι δύο Κύπελλα (2002, 2014) και δύο Σούπερ Καπ (2004, 2014).

Τη χρονιά 1998-1999, ο Απόλλων με προπονητή το Δημήτρη Γρίβα απέκτησε το Δώρο Ασσιήκαλη, τον Ρόι Τάρπλεϊ και τον Μάικ Τζόουνς, σε ηχηρές μεταγραφές υπό την προεδρία του Ανδρέα Κκαφφά. Το 2002 εφτασε στον τελικό του Κυπέλλου. Ο Απόλλων Λεμεσού κέρδισε το κύπελλο 2014 εναντίον του ΑΠΟΕΛ, όπου νίκησε με σκορ 76-69 στη Λευκωσία.

Στις 26 Ιανουαρίου 2021 ανακοινώθηκε η αναστολή της λειτουργίας της ομάδας για οικονομικούς λόγους. Ωστόσο, το σωματείο Απόλλων Λεμεσού ανακοίνωσε την επόμενη μέρα την ανάληψη του τμήματος, το οποίο συνέχισε τη λειτουργία του.

## Αξιόλογοι παίκτες
* Ρόι Τάρπλεϊ
* Μάικ Τζόουνς
* Πριστ Λόντερντέιλ
* Δημήτρης Γρίβας
* Δώρος Ασσιήκαλης
* Άκης Κωνσταντίνου
* Σ. Λαμάρης
*  Νίκος Μιχαήλ
*  Χάρης Σολέας

## Αξιόλογοι προπονητές
*  Γιάνης Ιωαννίδης
* Δημήτρης Γρίβας
* Ιγκορ Μίγκλινιεκς

## Τίτλοι και διακρίσεις

### Διακρίσεις πρωταθλήματος

* Φιναλίστ Α΄ κατηγορίας Κύπρου:
** 1999, 2000, 2001, 2005
* Ημιτελικοί Α΄ κατηγορίας Κύπρου:
** 2003, 2004, 2006, 2009

### Διακρίσεις κυπέλλου

* Νικητές Κυπέλλου Κύπρου:
** 2002, 2014
* Φιναλίστ Κυπέλλου Κύπρου :
** 2004

### Διακρίσεις ευρωπαϊκών κυπέλλων

* Ημιτελικοί EuroCup Challenge:
** 2007

### Ευρωπαϊκά κύπελλα

* 1999 &#x2013; 00: Κύπελλο Κόρατς
* 2000 &#x2013; 01: Κύπελο Κόρατς: έχασε από την Χέμοφαρμ Βρσατς
* 2001 &#x2013; 02 : Κύπελλο Κόρατς
* 2002 &#x2013; 03: Τελικός FIBA Regional Challenge 4
* 2003 &#x2013; 04: FIBA Europe Cup: πήρε τη 2η θέση (2-2) στον Δ΄ Όμιλο της Νότιας Περιφέρειας
* 2004 &#x2013; 05: FIBA Europe Cup: πήρε την 3η θέση (1-3) στον Γ΄ Όμιλο της Νότιας Περιφέρειας
* 2005 &#x2013; 06: EuroCup Challenge: πήρε την 1η θέση (3-1) στον Ζ΄ Όμιλο, έχασε από την Χίμικ στους προημιτελικούς
* 2006 &#x2013; 07: EuroCup Challenge: πήρε την 1η θέση (4-2) στον Α΄ Όμιλο Α, έχασε από την Σαμάρα με 77-75 και 50-76 στους ημιτελικούς
* 2012 &#x2013; 13: EuroChallenge: πήρε την 4η θέση (1-5) στον Ζ΄ Όμιλο

### Τουρνουά
* **Τουρνουά της ΕΘΑ “Δημητράκης Χατζηνικολάου”**
::Νικήτρια : 2016 

## Παραπομπές


## Εξωτερικοί σύνδεσμοι

* http://www.apollonbc.net/ Επίσημος ιστότοπος
* http://www.apollon1954.com/  Νέα της ομάδας
* http://www.fygas.net/  Σελίδα φιλάθλων του Απόλλωνα Λεμεσού
* Σελίδα της ομάδας στο Eurobasket.com

Κατηγορία:Κυπριακοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1967
Προεδρικές εκλογές στην Τουρκική Δημοκρατία της Βόρειας Κύπρου 2020

Στις 11 Οκτωβρίου 2020 διεξήχθη ο πρώτος γύρος των **προεδρικών εκλογών στα κατεχόμενα εδάφη της Κύπρου, ή αλλιώς στην μη αναγνωρισμένη διεθνώς "[[Τουρκική Δημοκρατία της Βόρειας Κύπρου]]"**.Ο δεύτερος γύρος διεξήχθη στις 18 Οκτωβρίου 2020. 

Οι περίπου 200.000 εγγεγραμμένοι ψηφοφόροι κλήθηκαν να διαλέξουν έναν από 11 υποψήφιους. Οι τρεις επικρατέστεροι υποψήφιοι του πρώτου γύρου των εκλογών ήταν: ο απερχόμενος πρόεδρος Μουσταφά Ακιντζί, ο οποίος διεκδίκησε την επανεκλογή του και έχει την υποστήριξη του Κοινοτικού Δημοκρατικού Κόμματος. ο Πρωθυπουργός Ερσίν Τατάρ, ο οποίος ηγείται στο Κόμμα Εθνικής Ενότητας, και ο πρώην Πρωθυπουργός Τουφάν Ερχιουρμάν, ο οποίος είναι πρόεδρος του κεντροαριστερού Ρεπουμπλικανικού Τουρκικού Κόμματος. 

Kανένας υποψήφιος δεν εξασφάλισε την απόλυτη πλειοψηφία από τον πρώτο γύρο. Στον δεύτερο γύρο των εκλογών, στις 18 Οκτωβρίου, αναμετρήθηκαν ο Μουσταφά Ακιντζί και ο Ερσίν Τατάρ. Ο Ερσίν Τατάρ κέρδισε τον Ακιντζί με μικρή διαφορά: 51,69%  έναντι 48,31% των ψήφων.

## Εκλογικό σύστημα
Η εκλογή του προέδρου γίνεται με πλειοψηφικό σύστημα δύο γύρων. Αν κανένας υποψήφιος δεν εξασφαλίσει την απόλυτη πλειοψηφία στον πρώτο γύρο, δηλαδή να συγκεντρώσει το 50% των ψήφων, τότε διεξάγεται δεύτερος γύρος στον οποίο οι εκλογείς καλούνται να ψηφίσουν έναν από τους δύο υποψήφιους που συγκέντρωσαν τις περισσότερες ψήφους στον πρώτο γύρο.

## Υποψήφιοι

### Ανεξάρτητος – Μουσταφά Ακιντζί
μικρογραφία|240x240εσ|Πόστερ από την εκστρατεία του Ακιντζί
Ο απερχόμενος Πρόεδρος Ακιντζί ανακοίνωσε την υποψηφιότητά του στις 5 Φεβρουαρίου 2020. 

### Κόμμα Εθνικής Ενότητας – Ερσίν Τατάρ
μικρογραφία|240x240εσ|Από την εκστρατεία του Τατάρ
Ο Πρωθυπουργός Ερσίν Τατάρ ανακοίνωσε την υποψηφιότητά του για τις τρέχουσες εκλογές στο συνέδριο του Κόμματος Εθνικής Ενότητας, στις 18 Ιανουαρίου 2020. Υποσχέθηκε ότι θα είναι ανοιχτός για διαπραγματεύσεις σχετικά με το Κυπριακό και ότι θα επιδιώξει την απελευθέρωση της Βαρώσιας.

### Ρεπουμπλικανικό Τουρκικό Κόμμα – Τουφάν Ερχιουρμάν
[μικρογραφία|240x240εσ|Από την εκστρατεία του Ερχιουρμάν στη [Βόρεια Λευκωσία|Λευκωσία]]
Ο Ερχιουρμάν ανακοίνωσε την υποψηφιότητά του στις 17 Δεκεμβρίου 2019, στο συνέδριο του Ρεπουμπλικανικού Τουρκικού Κόμματος, στο οποίο ηγείται.

### Άλλοι υποψήφιοι

## Προκαταρκτικά αποτελέσματα

## Παραπομπές


Κατηγορία:Εκλογές στην Τουρκική Δημοκρατία της Βόρειας Κύπρου
Τουρκικη Δημ Βορεια Κυπρ
Τάσος Διακογιώργης

Ο **Τάσος (Αναστάσιος) Διακογιώργης** (1924, Μαριτσά Ρόδου – 12 Μαρτίου 2007, Αθήνα) ήταν Έλληνας δεξιοτέχνης σαντουρίστας, κρουστός και βιολονίστας. Θεωρείται ένας από τους σημαντικότερους Έλληνες σαντουρίστες και έχει συνεργαστεί με τους συνθέτες Μάνο Χατζιδάκι, Μίκη Θεοδωράκη, Μίμη Πλέσσα, Τερψιχόρη Παπαστεφάνου, Δημήτρη Δραγατάκη,  Γιάννη Μαρκόπουλο, Μάνο Λοΐζο, Σταύρο Ξαρχάκο, Ελένη Καραΐνδρου, Διονύση Σαββόπουλο, ενώ μαθητές του έχουν υπάρξει οι Μάριος Παπαδέας, Δημήτρης Κοφτερός, Ουρανία Λαμπροπούλου, Βαγγέλης Πασχαλίδης κ.α..

## Βιογραφία
Ο Διακογιώργης γεννήθηκε το 1924 στο χωριό Μαριτσά της Ρόδου. Σε ηλικία 10 ετών ξεκίνησε τις μουσικές του σπουδές και από το 1939 έως το 1945 έκανε μαθήματα βιολιού στο Εθνικό Ωδείο της Ρόδου.

Το 1954 εγκαταστάθηκε στην Αθήνα προκειμένου να συμμετέχει ως σολίστας στο Συγκρότημα Ελληνικών Χορών της Δόρας Στράτου και να σπουδάσει θεωρία της δυτικοευρωπαϊκής μουσικής με τον Μανώλη Καλομοίρη και τον Λεωνίδα Ζώρα και κρουστά.

Το 1962 ο Νίκος Κούνδουρος μεσολάβησε στην γνωριμία του με τον Γιάννη Μαρκόπουλο, ο οποίος του ανέθεσε να συμμετάσχει ως σολίστας στη μουσική που ο ίδιος συνέθεσε για την ταινία Μικρές Αφροδίτες.

Το 1964 εντάχθηκε στην Ορχήστρα Σύγχρονης Μουσικής και εν συνεχεία στη Εθνική Συμφωνική Ορχήστρα της ΕΡΤ, στην οποία παρέμεινε μέχρι το 1989, ενώ παράλληλα συμμετείχε τακτικά στην ορχήστρα της Εθνικής Λυρικής Σκηνής.

Απεβίωσε στις 12 Μαρτίου του 2007 στην Αθήνα σε ηλικία 83 ετών.

## Δισκογραφία

### Προσωπικοί δίσκοι

### Συλλογές

### Συμμετοχές σε δίσκους

## Παραπομπές


Κατηγορία:Έλληνες σαντουρίστες
Ντου Φενγκ

Ο **Ντου Φενγκ** (*Du Feng*, απλοποιημένα κινεζικά: 杜锋, παραδοσιακά κινεζικά: 杜鋒, πινγίν: *Dù Fēng*) (30 Ιουλίου 1981, Ουρούμτσι) είναι Κινέζος πρώην επαγγελματίας καλαθοσφαιριστής, ο οποίος αγωνιζόταν ως πάουερ φόργουορντ/σέντερ και νυν προπονητής καλαθοσφαίρισης. Είναι ο τωρινός προπονητής του μακροχρόνιου συλλόγου του, Γκουανγκντόνγκ Σάουθερν Τάιγκερς.

## Σταδιοδρομία ως παίκτης

### Σε συλλόγους
Ο Φενγκ ήταν ο MVP των Τελικών του Πρωταθλήματος Κίνας το 2004 με τους Γκουανγκντόνγκ Σάουθερν Τάιγκερς, μια ομάδα που εδρεύει στο Ντογκουάν του Γκουανγκντόνγκ, στην οποία έπαιξε σε όλη τη σταδιοδρομία του και αποσύρθηκε στο κλείσιμο της σεζόν 2011-12.

### Εθνική ομάδα
Ο Φενγκ συμμετείχε στους Θερινούς Ολυμπιακούς Αγώνες του 2004 και τους Θερινούς Ολυμπιακούς Αγώνες 2008 με την Εθνική Κίνας. Επίσης βοήθησε την Κίνα να κερδίσει  τα ασημένια μετάλλια στους Ασιατικούς Αγώνες του 2002 και στο Ασιατικό Πρωτάθλημα του 2009.

## Σταδιοδρομία ως προπονητής
Ο Φενγκ ξεκίνησε την προπονητική σταδιοδρομία του ως βοηθός του Λι Τσούνγιανγκ στη Γκουανγκντόνγκ Σάουθερν Τάιγκερς τη σεζόν 2012-13, αλλά έγινε ο προσωρινός προπονητής της ομάδας όταν ο Λι παραιτήθηκε τον Ιανουάριο, μετά από σχεδόν 13 χρόνια ως προπονητής των Σάουθερν Τάιγκερς. Η ομάδα στην πορεία κέρδισε τον όγδοο τίτλο της στους Τελικούς του CBA 2013, με τον Φενγκ να ορίζεται ως πρώτος προπονητής σε μόνιμη βάση ως αποτέλεσμα αυτής της επιτυχίας. Η Γκουανγκντόνγκ δεν επέστρεψε ξανά στον γύρο του πρωταθλήματος μέχρι τους Τελικούς του 2017, όπου έχασε από τους Σιντζιάνγκ  Φλάινγκ Τάιγκερς.

Τον Απρίλιο του 2017, αποκαλύφθηκε ότι ο Φενγκ ορίστηκε ως επικεφαλής προπονητής μιας εκ των δύο κινεζικών εθνικών ομάδων καλαθοσφαίρισης που συγκροτήθηκαν από την Ομοσπονδία Καλαθοσφαίρισης Κίνας, στο πλαίσιο της προετοιμασίας για το Παγκόσμιο Κύπελλο του 2019 και τους Θερινούς Ολυμπιακούς Αγώνες του 2020. Ο Φενγκ ανατέθηκε να προπονήσει την ομάδα της «Μπλε» Κίνας, ενώ ο Λι Ναν θα καθοδηγούσε την ομάδα της «Κόκκινης» Κίνας. Τον Σεπτέμβριο του 2018, ο Λι Ναν ανακοινώθηκε ως επικεφαλής προπονητής της επανενωμένης Εθνικής Κίνας, ενώ ο Φενγκ επέστρεψε στην προηγούμενη δουλειά του με τους Γκουανγκντόνγκ Σάουθερν Τάιγκερς.

## Παραπομπές


## Εξωτερικοί σύνδεσμοι
* Προφίλ παίκτη στο Asia-Basket.com

Κατηγορία:Κινέζοι καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Εθνικής Κίνας
Κατηγορία:Αθλητές στους Ασιατικούς Αγώνες 2002
Κατηγορία:Καλαθοσφαιριστές Παγκοσμίου Πρωταθλήματος 2002
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Καλαθοσφαιριστές Παγκοσμίου Πρωταθλήματος 2006
Κατηγορία:Καλαθοσφαιριστές στους Θερινούς Ολυμπιακούς Αγώνες 2008
Κατηγορία:Καλαθοσφαιριστές Γκουανγκντόνγκ Σάουθερν Τάιγκερς
Κατηγορία:Καλαθοσφαιριστές Πρωταθλήματος Κίνας
Κατηγορία:Κινέζοι προπονητές καλαθοσφαίρισης
Κατηγορία:Προπονητές καλαθοσφαίρισης Γκουανγκντόνγκ Σάουθερν Τάιγκερς
Κατηγορία:Προπονητές καλαθοσφαίρισης Εθνικής Κίνας
Ρίχαρντ Άνσυτς

Ο **Καρλ Γιόχαν Φίλιπ Νοέ Ρίχαρντ Άνσυτς** (*Carl Johann Philipp Noé Richard Anschütz*, 10 Μαρτίου 1852 – 8 Ιανουαρίου 1937) ήταν Γερμανός χημικός, που επικεντρώθηκε στην οργανική χημεία.

Ο Άνσυτς γεννήθηκε στο Ντάρμστατ και πήρε το διδακτορικό του από το Πανεπιστήμιο της Βόννης για το έργο του με τον Άουγκουστ Κέκουλε. Κατόπιν έγινε βοηθός του Κέκουλε και το 1898 τον διαδέχθηκε στην έδρα του ως καθηγητής της χημείας στο Πανεπιστήμιο της Βόννης. Ο Άνσυτς συνέγραψε και σημαντική αναλυτική βιογραφία του Κέκουλε. Ο Άνσυτς είχε ανακηρυχθεί επίτιμος εταίρος της Βασιλικής Εταιρείας του Εδιμβούργου. Σημαντικός διδακτορικός φοιτητής του Άνσυτς υπήρξε ο Χανς Μέερβαϊν.

## Παραπομπές


## Βιβλιογραφία
* Richard Anschütz: *August Kekulé*, 2 τόμοι, Verlag Chemie, Βερολίνο 1929
* 
* 

Κατηγορία:Γερμανοί χημικοί
Κατηγορία:Απόφοιτοι του Πανεπιστημίου της Βόννης
Φρούριο Σιντ Μιχίλ

Το **Φρούριο Αγίου Μιχαήλ** ή **Φρούριο Σιντ Μιχίλ** (ολλανδικά: *Fort Sint Michiel*) είναι ένα εκ των, συνολικά, οκτώ φρουρίων στο νησί του Κουρασάο, αυτόνομου κράτους του Βασιλείου των Κάτω Χωρών στις Αντίλλες.

Το φρούριο βρίσκεται εντός του ομώνυμου χωριού (Σιντ Μιχίλ ή Άγιος Μιχαήλ). Βρίσκεται πλησίον της εισόδου του Όρμου της Σαλίνια Σιντ Μιχίλ, επί της νότιας ακτής, ενώ η κατασκευή του χρονολογείται, πιθανώς, στο 1701. Μαζί με ένα παρόμοιου τύπου πυροβολείο το οποίο βρισκόταν επί της βόρειας ακτής, είχε ως κύρια αρμοδιότητα την προστασία της εισόδου του όρμου.

## Δείτε επίσης
*Ιστορία της Ολλανδίας
*Αντίλλες
*Φρούριο Μπέκενμπουργκ

## Παραπομπές


Κατηγορία:Φρούρια στο Κουρασάο
Κατηγορία:Ιστορία του Κουρασάο
Νίκος Τερζόγλου (αντιστασιακός)

Ο **Νίκος Τερζόγλου** (Μικρά Ασία, 1917 - 2006) του Δημητρίου, ήταν Έλληνας αγωνιστής της Εθνικής Αντίστασης και του Δημοκρατικού Στρατού Ελλάδας, συνταγματάρχης ε.α. και μέλος του ΚΚΕ.

Αποφοίτησε από τη Σχολή Ευελπίδων. Πολέμησε από το 1940 στο Αλβανικό Μέτωπο. Ακολούθως συμμετείχε στην Εθνική Αντίσταση εντάχθηκε στον ΕΛΑΣ Θεσσαλίας και μετά στο Δημοκρατικό Στρατό Ελλάδας (ΔΣΕ) με το με το επιχειρησιακό όνομα *Πύραυλος*. Διατέλεσε διοικητής της Σχολής Αξιωματικών του Γενικού Αρχηγείου.

Μετά την υποχώρηση του ΔΣΕ, έζησε ως πολιτικός πρόσφυγας στη Σοβιετική Ενωση. Επαναπατρίστηκε το 1976, συνεχίζοντας την κομματική δράση του στην Ελλάδα.

Ήταν συνταγματάρχης ε.α. και επίτιμος πρόεδρος της ΠΕΑΕΑ και της Πανελλήνιας Ομοσπονδίας Αντιστασιακών Οργανώσεων (ΠΟΑΟ).
Απεβίωσε το 2006.

## Πηγές
* *Η ΣΤΡΑΤΙΩΤΙΚΗ ΕΚΠΑΙΔΕΥΣΗ ΣΤΕΛΕΧΩΝ ΣΤΟ ΔΗΜΟΚΡΑΤΙΚΟ ΣΤΡΑΤΟ ΕΛΛΑΔΑΣ*, ΤΕΡΖΟΓΛΟΥ ΝΙΚΟΣ (ΠΥΡΑΥΛΟΣ), ISBN 139789602249475, 2003, ΣΥΓΧΡΟΝΗ ΕΠΟΧΗ.

## Παραπομπές


Κατηγορία:Έλληνες κομμουνιστές
Κατηγορία:Μέλη του ΕΛΑΣ
Κατηγορία:Μικρασιατικός Ελληνισμός
Παιδιά-Τσακάλια

Το **Παιδιά-Τσακάλια** είναι αμερικανική εφηβική κωμική σειρά που αρχικά προβλήθηκε στο Disney Channel από τις 6 Μαΐου 2011 έως τις 21 Μαρτίου 2014.  Κυκλοφόρησε για πρώτη φορά στις 6 Μαΐου 2011, ως προεπισκόπηση της σειράς και συνεχίστηκε ως κανονική σειρά από τις 17 Ιουνίου 2011.  Αφού προβλήθηκε ως προεπισκόπηση, το πιλοτικό επεισόδιο "transplANTed" μεταδόθηκε ξανά μετά το φινάλε της σειράς του Ζακ και Κόντι, εν πλω. Η σειρά δημιουργήθηκε από τον Νταν Σάινερ, πρώην συγγραφέα και συν-εκτελεστικό παραγωγό του *[[Ζακ και Κόντι, εν πλω]]* και δημιουργό της σειράς του YTV *Mr. Young*. Στα μέσα Νοεμβρίου 2010, το Disney Channel δίνει το πράσινο φως στη σειρά,  με την παραγωγή να αρχίζει στις αρχές του 2011.  Η πρώτη προωθητική διαφήμιση κυκλοφόρησε κατά τη διάρκεια της πρεμιέρας του *[[Παγωμένη λεμονάδα]]*.

Στην σειρά πρωταγωνιστεί η Τσάινα Άν ΜακΚλέιν ως Τσάινα Παρκς, ένα 11χρονο παιδί θαύμα, το νεότερο μέλος στο πρόγραμμα «τσακαλιών» (πρόγραμμα αναπτυγμένου φυσικού ταλέντου), ένα πρόγραμμα χαρισματικών μαθητών στο λύκειο Γουέμπστερ στο Σαν Φρανσίσκο που επιτρέπει σε ταλαντούχους μαθητές να παραλείψουν το γυμνάσιο και να πάνε κατευθείαν στο λύκειο. Οι Σιέρα ΜακΚόρμικ, Τζέικ Σορτ, Στέφανι Σκοτ, Κάρλον Τζέφερι και ο Έντιν Μινκς επίσης πρωταγωνιστούν. Η σειρά ήταν επιτυχής, καθώς ήταν η πιο δημοφιλής σειρά στην τηλεόραση μεταξύ των παιδιών ηλικίας 6 έως 11 και 9 έως 14 ετών. Το soundtrack του Παιδιά-Τσακάλια κυκλοφόρησε στις 11 Οκτωβρίου 2011 και ήταν επιτυχές, περνώντας πέντε εβδομάδες στο παιδικό διάγραμμα του *[[Billboard]]*, έφτασε στο νούμερο 29 στο US *Billboard* 200 και έφτασε το νούμερο 2 στα κορυφαία Soundtracks των ΗΠΑ.  

Το **Παιδιά-Τσακάλια** έγινε πρώτα διαθέσιμo στο Disney+ στις 26 Ιουνίου 2020. 

## Παγκόσμια Προβολή

## Παραπομπές


Κατηγορία:Αμερικανικές τηλεοπτικές σειρές
Κατηγορία:Κωμικές τηλεοπτικές σειρές
Φρήντριχ Ανσιγιόν

Ο **Γιόχαν Πέτερ Φρήντριχ Ανσιγιόν** (*Johann Peter Friedrich Ancillon*, 30 Απριλίου 1767 – 19 Απριλίου 1837) ήταν Πρώσος πολιτικός, θεολόγος και ιστορικός, γαλλικής εν μέρει καταγωγής.

## Οικογένεια και σπουδές
Ο Ανσιγιόν γεννήθηκε στο Βερολίνο και ήταν δισέγγονος του διακεκριμένου Ουγενότου Γάλλου δικαστικού και διπλωμάτη Σαρλ Ανσιγιόν. Αρχικώς σπούδασε θεολογία στο Πανεπιστήμιο της Γενεύης, έχοντας γαλλική κουλτούρα, και διορίσθηκε πάστορας στη γαλλική προτεσταντική κοινότητα του Βερολίνου.

## Σταδιοδρομία
Ταυτοχρόνως, ο Ανσιγιόν απέκτησε κάποια φήμη ως ιστορικός ερευνητής. Το 1793 επισκέφθηκε την Ελβετία και το 1796 την επαναστατημένη Γαλλία, δημοσιεύοντας τις εντυπώσεις του από τα ταξίδια του σε μία σειρά άρθρων, τα οποία αργότερα εξέδωσε ως συλλογή με τον γενικό τίτλο *Mélanges de littérature et de philosophie* (1801).

Ο Ανσιγιόν έγινε ένας από τους γνωστότερους ιστορικούς της εποχής του με το επόμενο έργο του, που είχε τίτλο *Tableau des révolutions du système politique de l'Europe depuis le XV<sup>e</sup> siècle*, δηλαδή «Πίνακας των επαναστάσεων του πολιτικού συστήματος της Ευρώπης από τον ΙΕ΄ αιώνα» (1803, 4 τόμοι). Η πραγματεία αυτή του απέφερε τον έπαινο του Ινστιτούτου της Γαλλίας και μια θέση καθηγητή της ιστορίας στην Πρωσική Στρατιωτική Ακαδημία του Βερολίνου. Ο «Πίνακας...» υπήρξε πράγματι η πρώτη απόπειρα στην ιστοριογραφία να αναγνωρισθούν ψυχολογικοί παράγοντες σε ιστορικά κινήματα, αλλά κατά τα άλλα η σημασία του υπερεκτιμήθηκε. Το έργο διαπνέεται από αισιοδοξία και ως προς το ύφος γραφής αντανακλά τη ρητορική δεινότητα του Ανσιγιόν ως ιεροκήρυκα. Η πρωσική αυλή απεφάσισε να τον χρησιμοποιήσει. Το 1808 διορίσθηκε ιδιωτικός δάσκαλος των βασιλικών πριγκίπων, το επόμενο έτος επιθεωρητής στο υπουργείο θρησκευμάτων και το 1810 δάσκαλος του Διαδόχου (του μετέπειτα βασιλιά Φρειδερίκου Γουλιέλμου Δ΄ της Πρωσίας), στην ευαίσθητη και ονειροπόλα φύση του οποίου ο Ανσιγιόν άσκησε ισχυρή επίδραση. Τον Οκτώβριο του 1814, με την ενηλικίωση του μαθητή του, ο Ανσιγιόν διορίσθηκε από τον καγκελάριο Καρλ Άουγκουστ φον Χάρντενμπεργκ επιθεωρητής των διπλωματικών αντιπροσωπειών στο Υπουργείο Εξωτερικών, με σκοπό την αξιοποίηση του ταλέντου του ως «φιλοσοφικού ιστορικού» στη σύνταξη του σχεδιαζόμενου για το μέλλον Συντάγματος της Πρωσίας. Τελικώς το 1832 έγινε Υπουργός Εξωτερικών της Πρωσίας.

## Βιβλιογραφία
* Niels Hegewisch: *Die Staatsphilosophie von Johann Peter Friedrich Ancillon*, 2010

## Παραπομπές


Κατηγορία:Γερμανοί ιστορικοί
Κατηγορία:Πρώσοι πολιτικοί
Κατηγορία:Γερμανοί θεολόγοι
Σετιριζίνη

Η **σετιριζίνη**, που πωλείται με την επωνυμία **Zyrtec** μεταξύ άλλων, είναι αντιισταμινικό δεύτερης γενιάς που χρησιμοποιείται για τη θεραπεία της αλλεργικής ρινίτιδας (αλλεργική ρινίτιδα), της δερματίτιδας και της κνίδωσης. Λαμβάνεται από το στόμα. Τα αποτελέσματα αρχίζουν γενικά εντός μίας ώρας και διαρκούν περίπου μια ημέρα.  Ο βαθμός οφέλους είναι παρόμοιος με άλλα αντιισταμινικά όπως η διφαινυδραμίνη.

Συχνές ανεπιθύμητες ενέργειες περιλαμβάνουν υπνηλία, ξηροστομία, πονοκέφαλο και κοιλιακό άλγος.  Ο βαθμός εμφάνισης υπνηλίας είναι γενικά μικρότερος από ότι με τα αντιισταμινικά πρώτης γενιάς. Οι σοβαρές ανεπιθύμητες ενέργειες μπορεί να περιλαμβάνουν επιθετικότητα και αγγειοοίδημα.  Η χρήση κατά την εγκυμοσύνη φαίνεται ασφαλής, αλλά δεν συνιστάται η χρήση κατά τη διάρκεια του θηλασμού. Το φάρμακο λειτουργεί αναστέλλοντας τους υποδοχείς Η1 ισταμίνης, ως επί το πλείστον εκτός εγκεφάλου (περιφερικά).

Κατοχυρώθηκε με δίπλωμα ευρεσιτεχνίας το 1981 και τέθηκε σε ιατρική χρήση το 1987. Διατίθεται ως γενόσημο φάρμακο. Η προμήθεια ενός μήνα στο Ηνωμένο Βασίλειο κοστίζει το NHS περίπου 0,70 £ από το 2019.  Στις Ηνωμένες Πολιτείες, το χονδρικό κόστος αυτής της ποσότητας είναι περίπου 2,50 US $. Το 2017, ήταν η 66η πιο συχνά συνταγογραφούμενη φαρμακευτική αγωγή στις Ηνωμένες Πολιτείες, με περισσότερες από έντεκα εκατομμύρια συνταγές.

## Παραπομπές


Κατηγορία:Αιθέρες
Κατηγορία:Καρβονικά οξέα
Κατηγορία:Χλωροαρένια
Κατηγορία:Πιπεραζίνες
Κατηγορία:Αντιισταμινικά
Ιωάννης Μουζάλων (στρατηγός)

Ο **Ιωάννης Μουζάλων ή Μπουζάλων ή Μιζάλων ή Μπιζάλων** ήταν βυζαντινός πατρίκιος, στρατηγός, κυβερνήτης του Θέματος Καλαβρίας την περίοδο περ. 921 - 922.

Ο Μουζάλων ορίστηκε στρατηγός της Καλαβρίας αντικαθιστώντας τον Ευστάθιο. Η θητεία του ήταν σύντομη, δολοφονήθηκε το 922, στη διάρκεια εξέγερσης, στο Ρήγιο από τους κατώτερους αξιωματικούς του ή από πολίτη της πόλης. Αιτία της δολοοφνίας του ήταν κατά άλλους ότι σχεδίαζε να στασιάσει κατά του αυτοκράτορα, ή κατά άλλη εκδοχή αιτία ήταν η αύξηση των φόρων.

## Παραπομπές


Κατηγορία:Κυβερνήτες του Θέματος Καλαβρίας
Κατηγορία:Βυζαντινοί του 10ου αιώνα
Κατηγορία:Βυζαντινοί στρατηγοί
Κατηγορία:Βυζαντινοί Πατρίκιοι
Πολωνική Συμφωνία Στρογγυλής Τραπέζης

Η **Συμφωνία της Στρογγυλής Τραπέζης** (Φεβρουάριος – Απρίλιος 1989) ήταν το αποτέλεσμα συναντήσεων μεταξύ της συντηρητικής, κομμουνιστικής ηγεσίας της Λαϊκής Δημοκρατίας της Πολωνίας και της επαναστατικής πλευράς των εξεγερμένων εργατών και συνδικαλιστών της χώρας, που με τις επί σειρά ετών κινητοποιήσεις τους απαιτούσαν μεταρρυθμίσεις και εκδημοκρατισμό του καθεστώτος. Στις μεταξύ των δύο πλευρών συζητήσεις επικράτησε αναπάντεχα φιλικό κλίμα, ενώ από την τελική έκβαση δεν αναδείχθηκε ουσιαστικός νικητής, με την κοινή όμως γνώμη της χώρας να θεωρεί, έκτοτε, ότι ο λαός εξήλθε κερδισμένος από αυτή τη διαδικασία.
## Υπόβαθρο
Από το καλοκαίρι του 1980 στην Πολωνία αναπτύχθηκε ένα πρώτο κύμα απεργιακών πρωτοβουλιών, με επίκεντρο την περιοχή του Γκντανσκ, όπου τα εργατικά συνδικάτα με επικεφαλής την «Αλληλεγγύη» («*Solidarnosc*»), υπό τον Λεχ Βαλέσα, εκδήλωσαν έντονα την επιθυμία τους για αλλαγή της πολιτικής φυσιογνωμίας της χώρας τους. Η δράση αυτή αντιμετωπίσθηκε με απόλυτα αρνητικό τρόπο από τον ηγέτη της χώρας και εκλεκτό του Σοβιετικού Κ.Κ., στρατηγό Βόιτσεκ Γιαρουζέλσκι, που απείλησε κηρύσσοντας στρατιωτικό νόμο, την επιστροφή στη νομιμότητα, όπως την αντιλαμβανόταν η δική του πλευρά. Το προηγούμενο των εξεγέρσεων στην Ουγγαρία (1956) και την Τσεχοσλοβακία, που κατ εστάλησαν βίαια από τις στρατιωτικές δυνάμεις του «Συμφώνου της Βαρσοβίας», αποτέλεσε ένα ανάχωμα στη βίαιη κλιμάκωση της αντιπαράθεσης. Ωστόσο, επί πολύ μεγάλο χρονικό διάστημα η απειλή της Σοβιετικής επέμβασης ήταν παρούσα, ενώ και οι Δυτικές χώρες δε δίστασαν να αναμειχθούν στην αναταραχή, υποστηρίζοντας τις λαϊκές διεκδικήσεις. Τελικά, μετά από αρκετά χρόνια και αφού κατά καιρούς υπήρχαν κορυφώσεις αλλά και αποκλιμακώσεις της κρίσης, το Σεπτέμβριο του 1988 πάρθηκε μία κοινή απόφαση για συνάντηση μεταξύ εκπροσώπων των δύο παρατάξεων. Τα προπαρασκευαστικά στάδια ολοκληρώθηκαν τον Ιανουάριο του 1989, ενώ παράλληλα ο Γιαρουζέλσκι είχε φτάσει πολύ κοντά στην παραίτηση, δίχως, ωστόσο, να την υλοποιήσει.

## Η Διάσκεψη
Οι οριστικές συζητήσεις ξεκίνησαν την 6η Φεβρουαρίου του 1989 στο προάστιο Magdalenka της Πολωνικής πρωτεύουσας και έλαβαν τέλος την 4η Απριλίου. Την «Αλληλεγγύη» που διεκδικούσε τη νομιμοποίησή της ως πολιτικό κίνημα, εκπροσώπησε ο ίδιος ο αρχηγός της, ενώ ο Γιαρουζέλσκι παρέμεινε παρατηρητής και εγγυητής της τάξης. Επίσης, στις συναντήσεις παρέστησαν και δύο μέλη της Πολωνικής Εκκλησίας, δίχως όμως δικαίωμα παρέμβασης. Διατυπωθηκαν διάφορες εισηγήσεις για τη μετάλλαξη του πολιτικού συστήματος, αλλά δεν έγινε μνεία για τον εξωτερικό προσανατολισμό της χώρας.
## Πηγές
*Κωνσταντίνος Ι. Αιλιανός, «Πολωνία, 1987-1990» Ανακτήθηκε στις 12/10/2020 

Τραπεζης Στρογγυλης Συμφωνια Πολωνικη
Ταμπλόιντ δημοσιογραφία

Η **δημοσιογραφία ταμπλόιντ (tabloid)** είναι ένα δημοφιλές στυλ σε μεγάλο βαθμό συναισθηματικής δημοσιογραφίας, που παίρνει το όνομά του από τη μορφή: μια εφημερίδα μικρού μεγέθους (μισό ευρύ φύλλο). Όμως, όλες οι εφημερίδες που σχετίζονται με τη δημοσιογραφία των ταμπλόιντ δεν έχουν μέγεθος ταμπλόιντ και δεν εμπλέκονται όλες οι εφημερίδες σε μέγεθος ταμπλόιντ στην ταμπλόιντ δημοσιογραφία. Συγκεκριμένα, από περίπου το 2000 πολλές εφημερίδες ευρέως φύλλου μετατράπηκαν σε πιο συμπαγή μορφή ταμπλόιντ. Σε ορισμένες περιπτώσεις, διασημότητες έχουν κάνει μήνυση για δυσφήμιση με επιτυχία  αποδεικνύοντας ότι άρθρα των ταμπλόιντ τις έχουν δυσφημίσει. 

Οι εκδόσεις που ασχολούνται με τη δημοσιογραφία ταμπλόιντ είναι γνωστές ως **εφημερίδες κουρέλια**. Οι εκδόσεις ταμπλόιντ περιλαμβάνουν τις *National Enquirer*, *New York Post* και *Globe* στη Βόρεια Αμερική, και τις *Daily Mail*, *Daily Express*, *Daily Mirror*, *Daily Star*, *Daily Record*, *Sunday Mail*, *The Sun* και την πρώην *News of the World* στο Ηνωμένο Βασίλειο.

Η ταμπλόιντ δημοσιογραφία έχει αλλάξει την τελευταία δεκαετία σε περισσότερες διαδικτυακές πλατφόρμες που επιδιώκουν να στοχεύουν και να προσελκύουν νέους καταναλωτές με ειδήσεις για ψυχαγωγία και διασημότητες.

Τα ταμπλόιντ μπορεί να πληρώσουν για ιστορίες. Εκτός από τα αποκλειστικά άρθρα που προορίζονται να είναι πρωτοσέλιδες ιστορίες, αυτό μπορεί να χρησιμοποιηθεί για τη λογοκρισία ιστοριών που βλάπτουν τους συμμάχους της εφημερίδας. Οι εφημερίδες ταμπλόιντ ενδέχεται να πληρώσουν σε κάποιον για τα αποκλειστικά δικαιώματα μιας ιστορίας και, στη συνέχεια, να επιλέξουν να μην την δημοσιεύσουν. Ο εκδότης American Media έχει κατηγορηθεί ότι θάβει ιστορίες ενοχλητικές για τον Άρνολντ Σβαρτσενέγκερ,  Ντόναλντ Τραμπ,  και τον Χάρβι Γουάνστιν.

## Σύγχρονη δημοσιογραφία ταμπλόιντ
Την τελευταία δεκαετία, μεγάλο μέρος της ταμπλόιντ δημοσιογραφίας και παραγωγής ειδήσεων άλλαξε τα μέσα σε διαδικτυακές μορφές λόγω της μετάβασης σε ψηφιακά μέσα. Αυτή η αλλαγή προέκυψε για να συμβαδίζει με την εποχή των ψηφιακών μέσων και να επιτρέπει αυξημένη προσβασιμότητα των αναγνωστών. Με μια σταθερή μείωση των επί πληρωμή εφημερίδων, το κενό έχει καλυφθεί από αναμενόμενα δωρεάν καθημερινά άρθρα, κυρίως σε μορφή ταμπλόιντ. Οι αναγνώστες ταμπλόιντ είναι συχνά νέοι και μελέτες δείχνουν ότι οι καταναλωτές των ταμπλόιντ είναι κατά μέσο όρο λιγότερο μορφωμένοι. Ένα πρόβλημα με τη δημοσιογραφία των ταμπλόιντ είναι ότι συχνά μπορεί να είναι ανακριβείς ειδήσεις, και η εσφαλμένη παρουσίαση προσώπων και καταστάσεων.

* Ψευδείς ειδήσεις
* Κίτρινη δημοσιογραφία

## Παραπομπές

## Βιβλιογραφία

*  
*  
*  
*  
*  
*  
* Bastos, MT (2016). Ψηφιακή Δημοσιογραφία και Δημοσιογραφία. *The Routledge Companion to Digital Journalism Studies*, 217–225. doi: 10.4324 / 9781315713793-22
* Popović, V., & Popović, P. (2014). Ο εικοστός πρώτος αιώνας, η κυριαρχία της δημοσιογραφίας ταμπλόιντ *Procedia - Κοινωνικές και Συμπεριφορικές Επιστήμες*, *163*, 12–18. doi: 10.1016 / j.sbspro.2014.12.280

Κατηγορία:Είδη δημοσιογραφίας
Κατηγορία:Χειραγώγηση των ειδησεογραφικών μέσων
Σκουριασμένος σουγιάς

O ***Σκουριασμένος σουγιάς*** (Ιαπωνικά:錆びたナイフ, Sabita naifu) είναι γκανγκστερική δραματική ταινία Ιαπωνικής παραγωγής του 1958 σε σκηνοθεσία του Τόσιο Μασούντα και σενάριο των Μασούντα και Σιντάρο Ισιχάρα. Πρωταγωνιστούν οι Γιουχίρο Ισιχάρα, Μίε Κιταχάρα, Ακίρα Κομπαγιάσι και ο Τζο Σισίντο.

Η ταινία ήταν μέρος της σειράς των ιαπωνικών φιλμ νουάρ του στούντιο Νικάτσου, φτιαγμένη για να ανταγωνιστεί με δημοφιλείς αμερικανικές και γαλλικές ταινίες στο ιαπωνικό box office.

## Πλοκή
Η πόλη Ουντάκα μαστίζεται από το οργανωμένο έγκλημα και ο εισαγγελέας Καρίτα μάταια προσπαθεί να βρει στοιχεία για να κλείσει στη φυλακή τα μεγάλα αφεντικά της Γιακούζα. Όταν όμως στην εισαγγελεία φτάνει μιά ανώνυμη επιστολή που περιγράφει ένα έγκλημα που κουκουλώθηκε ως αυτοκτονία, το κουβάρι αρχίζει να ξετυλίγεται και να αποκαλύπτει φρικτά εγκλήματα και αρχιμαφιόζους πέραν πάσης υποψίας. Ο μετανιωμένος για το εγκληματικό του παρελθόν Γιουκιχίκο Τατσιμπάνα, όντας ένα από τα πρόσωπα-κλειδιά για την εξάρθρωση της σκληρής συμμορίας, θα εμπλακεί στην υπόθεση σε μιά προσπάθειά του να ξεπλύνει την ντροπή που νιώθει ως φονιάς. Το βαρύ παρελθόν του όμως τον κρατάει δέσμιο των συμμοριών και ύποπτο στα μάτια της αστυνομίας.

## Διανομή ρόλων
* Γιουχίρο Ισιχάρα ως Γιουκιχίκο Τατσιμπάνα.
* Μίε Κιταχάρα ως Κέικο Νισίντα.
* Σότζι Γιασούι ως εισαγγελέας Καρίτα.
* Μαρί Σιράκι ως Γούρι.
* Τζο Σισίντο ως Σιμαμπάρα.
* Ακίρα Κομπαγιάσι ως Μακότο Τεράντα.
* Μασάο Σιμίτζου ως Σίντζο Μάνο
* Νοάκι Σουτζιούρα ως Σέιτζι Κατσουμάτα
* Τόσιο Τακαχάρα ως Τακάισι

## Παραπομπές

## Εξωτερικοί σύνδεσμοι
* 

Κατηγορία:Ταινίες του 1958
Κατηγορία:Ιαπωνικές ταινίες
Κατηγορία:Ιαπωνικές ασπρόμαυρες ταινίες
Κατηγορία:Ιαπωνικές αστυνομικές ταινίες
Κατηγορία:Ιαπωνόφωνες ταινίες
Κατηγορία:Ταινίες σε σκηνοθεσία Τόσιο Μασούντα
Κατηγορία:Σενάρια του Τόσιο Μασούντα
Κατηγορία:Ταινίες τοποθετημένες στην Ιαπωνία
Νικολάι Σουλεϊμάνοφ

Ο ***Νικολάι Σουλεϊμάνοφ*** (Ρωσικά: Николай Сулейманов, γεννημένος στις 6 Οκτωβρίου 1955 και σύμφωνα με πληροφορίες σκοτώθηκε τον Δεκέμβριο του 1994) με το ψευδώνυμο «Khoza» και «Ρουσλάν»,  ήταν ένας από τους ηγέτες της τσετσενικής μαφίας στη Ρωσία.

## Βιογραφία
Ο Σουλεϊμάνοφ πήγε στη Μόσχα στις αρχές της δεκαετίας του 1980 και βοήθησε τους 
Χοζ-Αχμέντ Νουχάγιεφ και Μουβλάντι Ατλαγκέριεφ να δημιουργήσουν εκεί τις τσετσενικές συμμορίες. Μέχρι το 1986 η συμμορία του Σουλεϊμάνοφ έλεγχε την νότια όχθη του ποταμιού της Μόσχας, τη μεγαλύτερη αγορά αυτοκινήτων στην πρωτεύουσα, και ειδικεύοταν στους εκβιασμούς αποκαλούμενους ως «Νέα Ρωσία».  

Μετά από έναν πόλεμο μεταξύ συμμορίων το 1988–89, η τσετσενική μαφία, που ελέγχεται ονομαστικά από την εγκληματική συμμορία γνωστή και ως «Musa the Older», κατάφερε να αναγκάσει ορισμένες από τις κορυφαίες αντίπαλες εγκληματικές οργανώσεις να φύγουν εντελώς από την πόλη και να αναλάβει μια δεσπόζουσα θέση στη Μόσχα. Το 1990 ο Σουλεϊμάνοφ καταδικάστηκε σε φυλάκιση τεσσάρων ετών, αλλά απελευθερώθηκε δύο χρόνια αργότερα.

Το 1993 πήγε με τους άντρες του στην Τσετσενία, όπου ενώθηκε με τον χαρισματικό γκάνγκστερ-αντάρτη Ρουσλάν Λαμπαζάνοφ και συμμετείχε σε απόπειρα πραξικοπήματος εναντίον του Τσετσένου Προέδρου Ντζοκάρ Ντουντάιεφ, απαιτώντας την παραίτησή του. Μετά τον σοβαρό τραυματισμό του κατά τη διάρκεια μιας διαδήλωσης που υπήρξαν πυροβολισμοί στο κέντρο του Γκρόζνι, ο Σουλεϊμάνοφ άλλαξε στρατόπεδο και πήγε με την κυβέρνηση του Ντουντάγιεφ, ωστόσο εγκατέλειψε την αυτονομιστική δημοκρατία και επέστρεψε ξανά στη Μόσχα.

Σύμφωνα με πληροφορίες, ο «Khoza» σκοτώθηκε τον Δεκέμβριο του 1994, λίγο πριν από το ξέσπασμα του Πρώτου Τσετσενικού Πολέμου, αφού πυροβολήθηκε σε μια από τις επιχειρήσεις του, τον 7ο Σταθμό Συντήρησης Αυτοκινήτων στη Μόσχα, από έναν δολοφόνο που έστειλε η Ρωσική μαφία. Η θέση του αναλήφθηκε από τον «Ασλάν» και τον «Λέτσι η αρκούδα». Ήταν μια από τις σειρές δολοφονιών γκάνγκστερ υψηλού προφίλ που σηματοδότησαν την αρχή μιας άλλης στροφής του μεγάλου ξεκαθαρίσματος της μαφίας το 1995-1996.

## Παραπομπές

Κατηγορία:Τσετσένοι εγκληματίες